
Projekteerimistingimuste määramine
(Kosmonaudi tn.3 - 1, 2, 3 korterite ümberplaneerimine 
koos nende ühendamisega ja eraldi sissepääsu ehitamisega bürooruumide tarbeks)

Vastavalt Kohaliku omavalitsuse korralduse seaduse § 30 lõike 1 punktile 2, Ehitusseaduse §19 lõikele 3 ning Narva Linnavolikogu 26.08.2004 määrusele nr 42/38 “ Narva Linnavalitsuse projekteerimistingimuste määramise delegeerimise õigus”   

Narva Linnavalitsus annab korralduse:
Määrata projekteerimistingimused Kosmonaudi tn.3 -1, 2, 3 korterite ümberplaneerimise ehitusprojekti koostamiseks koos nende ühendamisega ja eraldi sissepääsu ehitamisega bürooruumide tarbeks järgnevalt:                     
	1. ÜLDANDMED



	1.1  Tellija                                          
	Tatjana Rušeljuk, Nadežda Rušeljuk
Kreenholmi tn.5-51, 20304 Narva

	1.2  Asukoht, algandmed                                         
	Narva linn,  Kosmonaudi tn.3 -1, 2, 3
Ümberplaneeritavate eluruumide üldpind: 103,3 m²

Maakasutuse sihtotstarve: elamumaa

	1.3  Projekteerimistingimused on kehtivad 2 aastat alates korralduse jõustumisest.

	1.4  Projekteerimistingimuste koostamise alus     

1.4.1 Projekteerimistingimuste taotlus  18.09.07.a avaldus nr. 1508/1-11, 

         Tatjana Rušeljuk, Nadežda Rušeljuk 
1.4.2 Ehitusseadus, Narva linna ehitusmäärus
1.4.3 Eestis kehtivad normatiivid, EPN, Eesti Standardid.

	2. PROJEKTEERIMISE EESMÄRK




2.1 Projekti koostamise eesmärgiks on korterite ümberplaneerimine koos nende ühendamisega ja eraldi sissepääsu ehitamisega ilma kandvate seinte likvideerimiseta bürooruumide tarbeks.
	3.  ÜLDNÕUDED




3.1 Projekti koostamisel juhinduda Eestis kehtivatest seadustest, standarditest, normdokumentidest ja juhenditest, sealhulgas:

- Narva Linnavolikogu kinnitatud 30.11.2006.a. määrus nr.48 „Narva linna ehitusmäärus”;
- Eesti Standard EVS 865-1:2006 „Hoone ehitusprojekti kirjeldus. Osa 1: Eelprojekti seletuskiri”;

- Eesti Standard EVS 865-2:2006 „Hoone ehitusprojekti kirjeldus. Osa 2: Põhiprojekti ehituskirjeldus”;

- Eesti Standard EVS 811: 2006 „Hoone ehitusprojekt”;

- Majandus- ja Kommunikatsiooniministri kehtestatud 27.12.2002.a. määrus nr 70 „Nõuded ehitusloa taotlemisel esitatavale ehitusprojektile“,

- Majandus- ja Kommunikatsiooniministri kehtestatud 24.12.2002.a. määrus nr 69 „Ehitise tehniliste andmete loetelu“,
- Majandus-ja kommunikatsiooniministri kehtestatud 28.11.2002.a. määrus nr.14 „Nõuded liikumis-, nägemis- ja kuulmispuudega inimeste liikumisvõimaluste tagamiseks üldkasutatavates ehitistes”.
3.2 Projekt (selle osad) peab olema koostatud või kontrollitud projekteerimises pädeva vastutava spetsialisti poolt (Ehitusseadus §18 lõige 4 punkt 1).

3.3 Projekt peab olema heaks kiidetud kõigil seadusega ettenähtud juhtudel.

3.4 Väljastatud projekteerimistingimused lisada projekti kausta.

3.5 Esitada projekti nimetus vastavalt projekteerimistingimustele.

3.6 Esitada ehitusprojekti sõltumatu ekspertiis (Narva linna ehitusmäärus § 23).
	4. ARHITEKTUURSED JA LINNAEHITUSLIKUD TINGIMUSED


4.1 Ehitusala: 103,3 m².
4.2 Lubatud on korterite vahelise ukseava ehitamine nende ühendamise tarbeks (vt. punkt 6.2).
4.3    Lubatud on ühe aknaava kõrguse muutmine ukseava ehitamiseks (vt. punkt 6.2).

4.4 Sissepääsuosa: tuulekoda teha ruumide sisemise mahu arvelt Kosmonaudi tn. poolt, lähtudes Kosmonaudi tn. 5 ja 7 sissepääsude lahendustest.
4.5 Fassaad: esitada projekti koosseisus sissepääsuosa detailne lahendus. Mitte muuta fassaadi materjali lahendust. Esitada Arhitektuuriametile bürooruumi eraldi sissepääsu eskiis koos 3-D joonisega heakskiidu saamiseks.
4.6 Välistrepi vundament püstitada tehnovõrkude kujadest nõutavale kaugusele.

4.7 Varikatus: lubatud on kõrgetasemelised kaasaegsed lahendused, ühtlustada fassaadiga.
4.8 Likvideeritavad ja ümberehitatavad hooneosad: ümberplaneerimine võib toimuda mittekandvate vaheseinte arvelt. Lahendada ehitusprahi utiliseerimine. 

4.9 Aknaraamide vahetamine: olemasolevates mõõtmetes, kooskõlas hoone fassaadide klaasistamispassiga. Aknaavade kinnimüürimine pole lubatud.

4.10 Uste vahetamine: olemasolevates mõõtmetes, tuletõkkeuksed.

4.11 Siseviimistlus: kasutatavad materjalid peavad vastama ruumide sihtotstarbele ja tervisekaitsenõuetele. Siseviimistluse lahendus esitada projekti koosseisus.

4.12 Siseruumide tehnosüsteemide rekonstrueerimine. 

4.13 Territooriumi heakorrastus: kõnnitee sillutamine teekattekividega.

4.14 Asendiplaan: näidata tehnovõrgud, anda parkimise lahendus krundi piires.
4.15 Keskkonnakaitsemeetmed: lahendada projekti koosseisus. 

4.16 Projekti koosseisus esitada:   

- ruumide inventeerimisplaanid,

- lammutatavate seinte plaan,

- põrandate plaan ja lõiked,

- uute vaheseinte spetsifikatsioon ja lõiked,

- avade täitmise plaan,

- akende ja uste eksplikatsioon,

- seadmete paigutuse plaan,
- värvivaated,

- reklaami asukoht jne.
	5. INSENERTEHNILISED ERITINGIMUSED



5.1 Projekti koosseisus esitada insener-tehniline projektlahendus veele, kanalisatsioonile, elektrivarustusele, ventilatsioonile.

5.2 Vajadusel projekti koosseisus esitada insener-tehniline projektlahendus küttele.

5.3 Tehnovõrkude muutmine kooskõlastada hoonesisese tehnovõrkude valdajaga.

5.4 Võtta nõusolek ehitustööde läbiviimiseks projekteeritaval alal olemasolevate, planeeritud ja projekteeritud tehnovõrkude kaitsevööndite valdajatelt.

	6. ERITINGIMUSED




6.1 Enne projekteerimise algust tuleb läbi viia siseruumide seisundi tehniline ekspertiis. Otsus lisada projekti kausta. Soovitused ja järeldused võtta arvesse projekteerimisel.
6.2 Kandvas seinas asendatava ukseava tegemiseks anda tehniline hinnang tarinditele koos riskide välja toomise ning soovitavate tööde teostamisega. Projekti koosseisus esitada silluse lõige.

	7. KOOSKÕLASTUSED




7.1     Ida-Eesti Päästekeskuse Narva Keskkomando.

7.2     Hoone kaasomanikud (Korteriomandiseadus § 2 p.1).
7.3     Narva Linnavalitsuse Arhitektuuri- ja Linnaplaneerimise Amet.

	8. RAKENDUSSÄTTED




8.1 Korraldus jõustub seadusega ettenähtud korras.
8.2 Korralduse võib vaidlustada Tartu Halduskohtu Jõhvi kohtumajas 30 päeva jooksul arvates korralduse  teatavakstegemisest.

Tarmo Tammiste

Ants Liimets

Linnapea

 Linnasekretär

